Juan Mari Jauregi - Wikipedia, entziklopedia askea.

# Juan Mari Jauregi

### Wikipedia(e)tik

Juan Mari Jauregi (1951n Legorreta - † Tolosa, 2000ko uztailaren 29a) euskal politikari bat izan zen. Gipuzkoako Gobernadore Zibil eta PSE-EEko zinegotzi izan zen Tolosako udaletxean ETAk tiroz erahil zuen arte.

## [aldatu] Biografia

Tolosako udalean aritu zen lanean 1994ra arte, Gipuzkoako Ministroen Kontseiluko Gobernadore izendatu zuten arte. Bi urte beranduago Alderdi Popularreko Alberto Belloch jarri zen bere lekuan, eta Jauregi Gobernadore Zibil bilakatu zen Jose Maria Gurrutxaga ordezkatuz.

1996an Euskal Herria utzi eta Txilera joan zen bizitzera. Urte horretan PSOEk Espainiako hauteskunde orokorrak galdu zituen. Garai horretan, Jauregi Barne Ministroa zen Jaime Mayor Orejari Euskal Herritik kanpo egitekoren bat aurkitzeko eskatu zion. Arrazoi honengatik, Aldeasa enpresan lan egiten hasi zen. Hasiera batean Kanariar Uharteetara joan zen, baina karguz igo zutenean, Txilera joan zen. Han Hego Amerikako Aldeasako buru izendatu zuten. Baina Euskal Herrira eta zehazki Tolosara egindako bidaia batean, bertako Fronton kafetegian zegoenean, ETAko Buruntza komandoko bi gizonek tirokatu egin zuten eta erietxera eraman bezain laster hil zen 2000ko uztailaren 29an.

Juan Mari Jauregiren alarguna Maixabel Lasa da, Eusko Jaurlaritzako terrorismoaren biktimen elkarteko zuzendaria gaur egun.

"http://eu.wikipedia.org../../../j/u/a/Juan_Mari_Jauregi_3784.html"(e)tik eskuratuta

Kategoriak: Euskal politikariak • 1951ko jaiotzak • 2000ko heriotzak

##### Views

- Artikulua
- Eztabaida
- Oraingo berrikuspena

##### Bilatu